เจย์เดน แดนส์

เจย์เดน อเล็กซานเดอร์ แดนส์ (, เกิด 16 มกราคม 2006) เป็นนักฟุตบอลอาชีพชาวอังกฤษที่เล่นในตำแหน่งกองหน้าให้กับลิเวอร์พูล

 ชีวิตในวัยเด็ก 
เจย์เดน อเล็กซานเดอร์ แดนส์ เกิดเมื่อวันที่ 16 มกราคม 2006 ที่ลิเวอร์พูล เขาเข้าร่วมทีมลิเวอร์พูลตั้งแต่อายุ 8 ขวบ และเข้าเรียนที่โรงเรียนมัธยมเรนฮิลล์ ซึ่งเขาได้คว้าแชมป์ Year 8 Merseyside Schools Cup ในปี 2019

 ระดับสโมสร 
ในขณะที่เล่นให้กับทีมรุ่นอายุไม่เกิน 16 ปี เขาได้รับความทุกข์ทรมานจากโรค ออสกู้ด-ชลาท์เตอร์ (Osgood–Schlatter) เขาเริ่มเล่นให้กับทีมรุ่นอายุไม่เกิน 18 ปีเมื่ออายุ 16 ปี เขาเริ่มต้นฤดูกาล 2023–24 ด้วยฟอร์มที่ดี โดยทำประตูในทุกนัดการแข่งขันของลิเวอร์พูลรุ่น 18 ปีระหว่างเดือนสิงหาคมถึงธันวาคม 2023 รวม 9 ประตูจาก 7 นัด เขายังยิงได้ 4 ประตูจาก 3 นัดใน พรีเมียร์ลีกคัพรุ่นอายุไม่เกิน 18 ปี 2023–24 

เขาประเดิมสนามในอีเอฟแอลโทรฟี โดยลงเป็นตัวสำรองในครึ่งหลังเจอกับมอร์คัม ในเดือนกันยายน 2023 เมื่อวันที่ 21 กุมภาพันธ์ 2024 แดนส์ลงประเดิมสนามในพรีเมียร์ลีกแทนลุยส์ ดิอัซ ในนาทีที่ 89 ในการชนะ 4–1 เหนือลูตันทาวน์ 4 วันต่อมา เขาลงเล่นในอีเอฟแอลคัพ รอบชิงชนะเลิศ ปี 2024 ที่ลิเวอร์พูลเอาชนะเชลซี 1–0 ที่สนามเวมบลีย์ เขายิงประตูแรกและประตูที่สองของเขาให้ลิเวอร์พูลเมื่อวันที่ 28 กุมภาพันธ์ในรอบที่ 5 ของเอฟเอคัพในบ้านที่เอาชนะเซาแทมป์ตัน 3–0 เขาได้รับรางวัล Player of the Match เป็นครั้งแรก

 อ้างอิง 

หมวดหมู่:นักฟุตบอลจากลิเวอร์พูล
หมวดหมู่:กองหน้าฟุตบอลชาย
หมวดหมู่:นักฟุตบอลชายชาวอังกฤษ
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ชาวอังกฤษเชื้อสายกายอานา